Draumkennd , skemmtileg og fræðandi sigling á vit margra helstu perla Miðjarðarhafs með áherslu á djásn Ítalíu og um borð í lúxusskipi . Auk fimm áfangastaða á Ítalíu verður komið við í Svartfjallalandi , strandhögg gert á eyjunum Korfu og Möltu en siglingarhringnum lokað í Barselóna . Á siglingunni gefst gott næði til að njóta aðbúnaðar , veislufanga og þjónustu um borð þar sem hver hefur sína hentisemi en blanda einnig geði í góðum hópi enda er maður manns gaman . Skipafélagið Carnival Cruises er stærsta og vinsælasta skipafélag heims og þar hafa hundruð Íslendinga upplifað draumasiglinuna sína . Félagið er stærst í fjölskyldu 10 systurfélaga þar sem minni systkini þess eru skipafélög á borð við Princess Cruises , Costa Cruises , Holland America Line og Cunard Line . Í flota Carnival Cruises eru 27 skemmtiferðaskip og á hverju ári er nýju skipi hleypt af stokkunum . Þjónusta og allur aðbúnaður er fyrsta flokks á siglingum um öll heimsins höf , þar á meðal um Karíbahafið , Miðjarðarhafið , Suður-Ameríku og Asíu . Skip okkar , Carnival Radiance , hét áður Carnival Victory en nafni þess var breytt eftir allsherjar yfirhalningu og endurbætur sem lýkur í byrjun næsta árs ( 2020 ) . Hópurinn okkar verður því á siglingu í meira og minna glænýju fleyi . Fjölbreytt afþreying og þjónusta er ótrúlega margbreytileg og nóg um að vera fyrir alla aldurshópa . Það er allt of langur listi til að telja upp allt sem í boði er . Sjón og reynd er sögu ríkari . DAGUR 1 , FIMMTUDAGUR , 28 . MAÍFlug til Barcelona með British Airways með millilendingu í London . KEF-LHR kl. 10:50 - 14:45 . LHR-BCN kl. 16:40 - 19:50 . Þegar lent er í Barcelona sækir rúta okkur á flugvöllinn og keyrir upp á hótel . Gist verður á Tryp Barcelona Apolo sem er fjögurra stjörnu hótel . Það er stíll yfir Barcelona sem margir telja fallegustu borg Evrópu ; heillandi heimsborg , iðandi af lífi og uppfull af menningu og listum , sögu og söfnum . Borg til að skoða , skemmta sér , snæða góðan mat og kaupa hátískuvörur á góðu verði . Spánverjar hafa átt frábæra listamenn og þekktustu listasöfn Barcelona eru helguð Pablo Picasso og Joan Miró . Fallegar og sérstæðar byggingar arkitektsins Gaudís prýða borgina en þar ber hæst dómkirkjuna frægu La Sagrada Familia . Kaffihúsin og skemmtistaðirnir í miðbænum iða af lífi og auðvelt er að rata um miðborg Barcelona . Gott er að hafa torgið Plaça de Catalunya sem miðpunkt en fyrir neðan þetta stóra torg er elsti hluti borgarinnar . Þar er einnig að finna flest söfn og ýmsa sögufræga staði . Las Ramblas / Les Rambles , eða Ramblan , eins og Íslendingar hafa kallað þessa helstu göngugötu miðbæjarins , liggur frá Katalóníutorgi niður að minnisvarðanum um Kólumbus við höfnina . Ekið frá hótelinu um hádegisbil að höfninni í Barcelona þar sem farið verður um borð í glæsiskipið Carnival Radiance . Skipið lætur úr höfn um kl. 17:00 . Þennan dag verðum við á siglingu , kynnumst skipinu og náum áttum . Einnig er tilvalið að njóta allra þeirra dásemda og þjónustu sem skipið hefur upp á að bjóða , eða hreinlega að slappa af og hvílast . Þá er hægt að fara í heilsu - eða líkamsrækt , eða taka þátt í eða fylgjast með allskyns uppákomum . Mest er um vert allir finni sinn sess og láti sér líða vel á einn eða annan hátt . Á meðan undirbúa lista-kokkar fimm rétta veislumat sem bíður okkar ásamt uppáklæddum þjónum þegar við göngum til kvöldverðar . DAGUR 5 , MÁNUDAGUR , 1 . JÚNÍLivorno á Ítalíu Á þessum fyrsta áfangastað verður lagst að bryggju kl. 7:00 en skipið heldur áfram för kl. 19:00 . Livorno má segja að sé hafnarborg Toskana-héraðs , einu fallegasta og sögufrægasta héraðs Ítalíu , þar sem listagyðjan hefur haft aðsetur öldum saman . Þessi hafnarborg á sér langa og merka sögu . Hinn dularfulli þjóðflokkur Etrúska stofnuðu borgina en létu undan síga fyir Rómverjum og samlöguðst nágrönnum sínum með þeim afleiðingum að menning þeirra féll í gleymskunnar dá . Borgin er afar falleg og tilkomumikil með urmul af sögulegum minjum frá liðnum öldum . Ekki langt undan er skakki turninn í PISA , hin óborgalega Flórensborg og miðaldabærinn Siena . Í boði verða fjölbreyttar og skemmtilegar skoðunarferðir frá skipshlið . Lagst verður að bryggju kl. 7:00 og heldur siglingin áfram kl. 20:00 . Eilífðarborgin Róm á engan sinn líka hvort sem litið er til litríks mannlífs nútímans , ótrúlegrar sögu , frábærra fornminja og bygginga , endalausra listviðburða og sýninga , svo ekki sé minnst á rómverska eldhúsið . Og Páfinn er á sínum stað . Endalaus upplifun í einni fegurstu og frægustu borg veraldar ! Lagst verður að bryggju kl. 7:00 og heldur siglingin áfram kl. 19:00 . Hin 2500 ára gamla Napolíborg er hin þriðja stærsta á Ítalíu með um 1 milljón íbúa . Borgin ber hinn háa aldur afar vel , er samanþjöppuð og upplögð fyrir gönguhrólfa og uppfull af sögu og fornminjum . Hér er fæðingarstaður pizzunnar og sagt er að hvergi séu þær ljúffengari . Í nágrenninu eru einstök djásn , á borð við eldfjallið Vesúvíus með víngörðum í hlíðunum , rústaborgirnar Pompei og Herculaneum , Amalfi-ströndin sem er ein mest myndaða strönd heims , ekki að ósekju , og hinn fallegi sólarbær Sorrento . Þennan dag erum við á siglingu og njótum þess að vera um borð . Það er af nógu að taka og vonandi finna allir sitt uppáhald . Lagst verður að bryggju kl. 9:00 og heldur siglingin áfram kl. 16:00 . Þennan dag heimsækjum við Palermóborg , stærstu borg Sikileyjar . Það er af sem áður var , er bandítar bárust á banaspjótum og á síðasta ári var Palermo menningarborg Evrópu . Palermo hefur frá öndverðu verið suðupottur fólks úr öllu áttum : Fönikíum , Grikkjum , býsansfólki ( Austrómverska keisaradæmið ) víkingum frá Norðurlöndum , Aröbum og Suður-Evrópubúum , svo einhverjir séu nefndir . Sikileyabúar hafa ríka sjálfstæðiskennd og þótt eyjan hafi verið hluti af Ítalíu frá stofnun árið 1861 telja margir innfæddir sig enn vera fyrst og fremst Sikileyjabúa og síðan Ítala . Arabíski andinn er sterkur og nægir að nefna markaðina Capo , Vuccira og Ballaro , en götumyndin er undir dæmigerðum Suður - Evrópskum áhrirfum . Gríska arfleifðin er einnig afar sterk og sagt er að fleiri fornminjar Grikkja sé að finna á Sikiley en á sjálfu Grikklandi . Og yfir gnæfir hið síkvika eldfjall , Etna . Þennan dag erum við á siglingu og njótum þess að vera um borð . Það er af nógu að taka og vonandi finna allir sitt uppáhald . Lagst verður að bryggju kl. 7:00 og heldur siglingin áfram kl. 17:00 . Við bæinn Kotor í Svartfjallalandi er nauðsynlegt að kasta akkerum nokkuð frá ströndinni og sigla í land með smærri bátum . Kotor er lítill og fallegur bær með aðeins um 13.000 íbúa . Hann var lengi undir yfirráðum Feneyinga , enda er staðurinn við mynni Adríahafsins sem var lífæð feneyska sjóveldisins . Feneyingar byggðu mikil virki til að verja vígi sitt sem enn gnæfir yfir nágrennið . Það sem togar farþega skemmtiferðaskipa til bæjarins er hin einstaka fegurð og yfirbragð , og ekki síst gamli bærinn . Byggðin er á heimsminjaskrá UNESCO og yfirlýst ómetanlegur sögulegur fjarsjóður Suður-Evrópu . Lagst verður að bryggju kl. 7:00 og heldur siglingin áfram kl. 16:00 . Yfir nóttina verður siglt til grísku eyjunnar Korfu þar sem lagst verður að snemma morguns . Korfu er næst stærst hinna Jónísku eyja við vesturströnd Grikklands og spannar um 600 ferkm . Höfuðstaður eyjarinnar , sem einnig heitir Korfu , er á austurströndinni og í raun mun nær Albaníu en Grikklandi . Byggð á Korfu er ævaforn og eyjunnar er víða getið í forngrískum heimildum . Til að mynda getur sagnaritarinn Þúkídades þess að á 5. öld fyrir Krist hafi skipafloti Korfu verið jafn öflugur og borgaríkjanna Aþenu og Korinþu . Yfir borginni gnæfa miklar kastalabyggingar sem bera vitni um varnir gegn ásælni sjóræningja og Ottomanveldisins . Bretar lögðu eyjuna undir sig í lok Ottomanveldisins en hún losnaði undan bresku krúnunni um hálfri öld síðar . Gamli bærinn hefur verið á heimsminjaskrá UNESCO síðan 2007 . Lagst verður að bryggju kl. 8:00 og heldur siglingin áfram kl. 18:00 . Frá Korfu verðuir siglt til baka í átt til Ítalíu og aftur tekið land á Sikiley og nú í borginni Messina sem stendur við samnefnt sund milli eyjunnar og meginlands Ítalíu . Borgin var stofnuð af Grikkjum til að tryggja yfirráð yfir Messinasundi . Enn er í borginni grískt hverfi þar sem töluð er gríska og er viðurkenndur minnihluti af yfirvöldum . Fram eftir öldum hefur oft verð barist um yfirráð borgarinnar og í dag er Messina ein mikilvægasta herskipahöfn ítalska flotans . Náttúruöflin hafa einnig tekið sinn toll . Jarðskjálfti lagði meginhluta borgarinnar í rúst árið 1783 og hér bar að landi skip á síðmiðöldum sem bar Svarta dauða til Evrópu með hörmulegum afleiðingum . Í dag er Messina þróttmikil menningarborg með ríkan sögulegan arf og ekki er langt í vínyrkjuna sem er eitt mesta stolt íbúa Messina . Lagst verður að bryggju kl. 7:00 og heldur siglingin áfram kl. 16:00 . Höfuðborg Möltu , Valetta , er syðsta höfuborg Evrópu og var skráð á heimsminjaskrá UNESCO árið 1980 . Elstu byggingar borgarinnar eru frá tímum Musterisreglu Heilags Jóhanns sem réði hér ríkjum frá hámiðöldum og til 18. aldar . Þá náðu Bretar yfirráðum en lýðveldið Malta var stofnað árið 1974 . Valleta var í miðri víglínu fjenda í Seinni heimstyrjöld og mátti þola mikla eyðilegggingu . Nú er Valletta fremur smá en falleg og litrík borg og eyjan Malta er þéttbyggð með gnótt af sögulegum arfi og minjum . Þennan síðasta dag siglingarinnar þjótum við á öldum MIðjararhafsins í átt til Barcelona þar sem siglingunni lýkur . Um borð verður frjáls dagskrá . Skipið leggst að bryggju kl. 06:00 Eldsnemma morguns leggst Carnival Radiance að hafnarbakkanum í Barcelona . Eftir snemmtekinn morgunverð tökum við föggur okkar og höldum frá borði . Þessa síðustu nótt verður gist á hótelinu Tryp Barcelona Apolo . DAGUR 16 , FÖSTUDAGUR , 12 . JÚNÍFlug heim til Íslands með millilendingu í London með British Airways . BCN-KEF kl. 10:10 - 11:35 . Flug frá London með Icelandair . LHR-KEF kl. 13:05 - 15:10 ATH lágmarksþátttaka er 20 manns og áskilur Úrval Útsýn sér rétt að fella niður ferðina náist sú þátttaka ekki . Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting , tólf nætur um borð í skipi , morgunverður á hóteli , fullt fæði um borð á skipi , ferðir til og frá flugvelli og skipi , þjórfé á skipi og hafnargjöld , og þrjár nætur á 4 stjörnu hóteli . Ekki innifalið í verði : Drykkir um borð , skoðunarferðir í landi , ferðamannaskattur í Barcelona , eða annað sem ekki er tekið fram í ferðalýsingu .